Ο **Ιωάννης Οικονόμου** (γεν. το 1964 στο Ηράκλειο Κρήτης) είναι Έλληνας μεταφραστής που εργάζεται για την Ευρωπαϊκή Επιτροπή στις Βρυξέλλες από το 2002. Είναι ένα αξιοσημείωτο παράδειγμα πολύγλωσσου ατόμου, γνωρίζοντας 32 γλώσσες, συμπεριλαμβανομένης της ελληνικής, της αγγλικής, της ιταλικής, της γερμανικής, της ισπανικής, της γαλλικής, της φινλανδικής, της δανικής, της ρωσικής, της σουαχίλι, των εβραϊκών, των αραβικών, των μανδαρινικών και των βεγγαλικών, και σύμφωνα με αναφορές γνωρίζει ίσως και 47 γλώσσες, συμπεριλαμβανομένων νεκρών γλωσσών όπως η παλαιά εκκλησιαστική σλαβονική. Μιλάει 21 από τις 24 επίσημες γλώσσες της ΕΕ. Θεωρεί ότι η κινεζική γλώσσα είναι η πιο πολύπλοκη γλώσσα για εκμάθηση. Τα κινέζικα είναι επίσης η αγαπημένη του γλώσσα. Είναι ο μόνος μεταφραστής της Επιτροπής στον οποίο έχουν εμπιστευθεί την μετάφραση απόρρητων κινεζικών εγγράφων.

Εκπαίδευση
----------

Εμπνευσμένος από τους ξένους τουρίστες που επισκέπτονται την Κρήτη, άρχισε να μαθαίνει ξένες γλώσσες σε νεαρή ηλικία. Ξεκίνησε να μελετά αγγλικά στην ηλικία των πέντε όταν μετακόμισε στην Αθήνα με την οικογένειά του, γερμανικά στα επτά, ιταλικά στα 10, ρωσικά στα 13, σουαχίλι στα 14 και τουρκικά σε 16. Είχε μάθει 15 γλώσσες στην ηλικία των 20. Σπούδασε γλωσσολογία στο Πανεπιστήμιο της Θεσσαλονίκης πριν συνεχίσει το μεταπτυχιακό του στις μεσανατολίτικες γλώσσες και πολιτισμούς στο Πανεπιστήμιο Κολούμπια. Συνέχισε με Διδακτορικό στην ινδοευρωπαϊκή γλωσσολογία στο Πανεπιστήμιο του Χάρβαρντ. Το θέμα της διατριβής του στο Χάρβαρντ ήταν ένα κείμενο του Ζαρατούστρα γραμμένο στα αβεστικά, μια μορφή της παλαιάς ιρανικής γλώσσας.

Προσωπική ζωή
-------------

Είναι παντρεμένος με τον Τόμεκ, από την Πολωνία. Για να διατηρήσει τις γλωσσικές του δεξιότητες, μιλά με μητρικούς ομιλητές των γλωσσών ανά τον κόσμο. Το αγαπημένο του χόμπι είναι να διαβάζει κινεζικά βιβλία και να κρατά σημειώσεις.

Δείτε επίσης
------------

* Κατάλογος πολύγλωσσων

Παραπομπές
----------

1. ↑  Ανακτήθηκε στις 8  Ιουλίου 2019.
2. ↑  Ανακτήθηκε στις 10  Ιουλίου 2019.
3. ↑  «This Man Speaks 32 Different Languages». Ανακτήθηκε στις 10  Απριλίου 2019.
4. ↑  «Ioannis Ikonomou: o tradutor grego que fala 32 línguas, incluindo o português». Ανακτήθηκε στις 10  Απριλίου 2019.
5. ↑  «FAQs on multilingualism and language learning». Ανακτήθηκε στις 10  Απριλίου 2019.
6. ↑  «European Commission - PRESS RELEASES - Press release - FAQs on multilingualism and language learning». *europa.eu*. Ανακτήθηκε στις 10 Απριλίου 2019.
7. ↑  Rice, Xan (2015-08-03). «The man who speaks 32 languages - and counting». *New Statesman*.. Ανακτήθηκε στις 2016-03-03.
8. 1 2  Schiltz, Christoph B. (2014-06-09). «Der Mann, der 32 Sprachen fließend spricht» (στα German). *Die Welt*.. Ανακτήθηκε στις 2016-03-03.
9. ↑  Jovanovska, Svetlana (2009-06-05). «Ioannis Ikonomou beherrscht 47 Sprachen» (στα German). *Neue Ruhr Zeitung*.. Ανακτήθηκε στις 2016-03-03.
10. ↑  This Man Speaks 32 Different Languages. Αρχειοθετήθηκε 2018-09-14 στο Wayback Machine.. Great Big Story.
11. ↑  Ioannis Ikonomou: The man who speaks 32 languages. linguesenzasforzo. 2013-01-15.
12. ↑  Doulami, Maria-Christina (18 Δεκεμβρίου 2013). «i speak 32 languages». *Cafébabel*. Ανακτήθηκε στις 11 Απριλίου 2019.
13. ↑  Tsagari, Daphne (2014-09-19). «A Greek Translator Equipped with 32 Different Languages». *Greek Reporter*. .
14. ↑  «Nee's Language Blog: A Greek Who Speaks 32 Languages». *Nee's Language Blog*.